
讞讙讬讙讛 讬讟 注"讘 - 驻讬专讜砖 砖讟讬讬谞讝诇抓

诪讗讬专 讛讬讛 讗讜诪专: 诪讟讘讬诇 讘注诇讬讜谞讛, 讜讗谞讬 讗讜诪专: 讘转讞转讜谞讛 讜诇讗 讘注诇讬讜谞讛, 讛专讬 砖诇讚注转 专' 讬讛讜讚讛 讗讬谉 讗讜诪专讬诐 "讙讜讚 讗住讬拽"! 讗诪专 诇讬讛 [诇讜] 专' 讬讜讞谞谉: 讗讬 转谞讬讗 [讗诐 砖谞讜讬讛 讘专讬讬转讗] 鈥�/span> 转谞讬讗 [砖谞讜讬讛], 讛专讬 诪驻讜专砖 砖讬砖 诪讞诇讜拽转 转谞讗讬诐 讘讚讘专, 讜专' 讬讛讜讚讛 讘讗诪转 讗讬谞谞讜 诪拽讘诇 讗转 讛讛谞讞讛 砖诇 "讙讜讚 讗住讬拽".


讗 砖谞讬谞讜 讘诪砖谞讛: 讛讟讜讘诇 诇讞讜诇讬谉 讜讛讜讞讝拽 诇讞讜诇讬谉 鈥�/b> 讗住讜专 讘诪注砖专. 讜诪注讬专讬诐: 诪谞讬 诪转谞讬转讬谉 [讻砖讬讟转 诪讬 讛讬讗 诪砖谞转谞讜] 鈥�/span> 讻砖讬讟转 专讘谞谉 [讞讻诪讬诐] 讛讬讗 砖讞诇拽讜 注诇 专' 诪讗讬专, 讚砖谞讬 诇讛讜 [砖砖讜谞讛 诇讛诐, 砖讬砖 讛讘讚诇 讗爪诇诐] 讘讬谉 讞讜诇讬谉 诇诪注砖专, 砖诇讚注转诐 讻诇 讛讟注讜谉 诪讬诐 诪讚讘专讬 住讜驻专讬诐, 讗诐 谞讙注 讘讞讜诇讬谉 鈥� 讛讞讜诇讬谉 讟讛讜专讬诐, 讜讗诐 谞讙注 讘诪注砖专 鈥� 讟讬诪讗讛讜,


讗讬诪讗 住讬驻讗 [讗诪讜专 讗转 住讜驻讛] 砖诇 诪砖谞转谞讜, 讜砖诐 谞讗诪专 讻讬 讘讙讚讬 注诐 讛讗专抓 砖讗讬谞讜 诪拽驻讬讚 注诇 讟讜诪讗讛 讜讟讛专讛, 谞讞砖讘讬诐 讻讗讬诇讜 讛讬讜 讟诪讗讬诐 讘讟讜诪讗转 诪讚专住 讛讝讘, 砖讛讬讗 讗讘 讛讟讜诪讗讛 诇驻专讜砖讬谉, 诇讗诇讛 砖讗讜讻诇讬诐 讞讜诇讬谉 讘讟讛专讛. 讜讗讬诇讜 讘讙讚讬 驻专讜砖讬谉, 诇诪专讜转 砖讛诐 谞讝讛专讬诐 讘讟讛专讛, 谞讞砖讘讬诐 讻诪讚专住 诇讻讛谞讬诐 讗讜讻诇讬 转专讜诪讛.


讗转讗谉 [讘讗谞讜 讛讙注谞讜] 讗讬驻讜讗 诇砖讬讟转 专' 诪讗讬专, 砖讗诪专: 讞讜诇讬谉 讜诪注砖专 讻讛讚讚讬 谞讬谞讛讜 [讝讛 讻诪讜 讝讛 讛诐] 砖讛专讬 讗讬谞谞讜 诪讞诇拽 讘讬谉 讗讜讻诇讬 讞讜诇讬谉 诇诪注砖专, 讜转诪讜讛 砖讘诪砖谞讛 专讬砖讗 专讘谞谉 [转讞讬诇转讛 讻讚注转 讞讻诪讬诐] 讜住讬驻讗 [讜住讜驻讛] 讻讚注转 专' 诪讗讬专?! 讜诪砖讬讘讬诐: 讗讬谉 [讻谉] 诇诪专讜转 砖讛讚讘专 讗讬谞谞讜 专讙讬诇, 讬砖 诇驻专砖 砖专讬砖讗 专讘谞谉 [转讞讬诇转讛 讻讚注转 讞讻诪讬诐] 讜住讬驻讗 [讜住讜驻讛] 讻讚注转 专' 诪讗讬专.


讗讻谉, 专讘 讗讞讗 讘专 讗讚讗 诪转谞讬 诇讛 讘住讬驻讗 [讛讬讛 砖讜谞讛 讙诐 讘住讜驻讛] 砖诇 讛诪砖谞讛 讞诪砖 诪注诇讜转, 砖讛讬讛 诪讜谞讛 讘讛 讙诐 诪注诇讛 谞讜住驻转 砖讘讙讚讬 讗讜讻诇讬 讞讜诇讬谉 讘讟讛专讛 讛诐 诪讚专住 诇诪注砖专, 讜诪讜拽讬 诇讛 [讜诪注诪讬讚 讗讬驻讜讗 讗讜转讛] 讗转 讛诪砖谞讛 讻讜诇讛 讻专讘谞谉 [讻讚注转 讞讻诪讬诐].


讘 讗诪专 专讘 诪专讬: 砖诪注 诪讬谞讛 [诇诪讚 诪诪谞讛] 诪诪砖谞转谞讜 讻讬 讞讜诇讬谉 砖谞注砖讜 注诇 讟讛专转 讛拽讜讚砖, 讻诇讜诪专: 讘讗讜转诐 讚拽讚讜拽讬诐 讜讛拽驻讚讜转 砖诪拽驻讬讚讬诐 讘讛诐 讘讟讛专转 拽讚砖讬诐 鈥� 讻拽讜讚砖 讚诪讜 [讛诐 谞讞砖讘讬诐]. 讜诪诪讗讬 [讜诪诪讛] 诪住讬拽讬诐 讗谞讜 讚讘专 讝讛 鈥�/p>

